OpenLLM-France/wikimedia huggingface dataset:
# Razh-musk

Razh-musk :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Cricetidae |
| Iskerentiad : | Arvicolinae |
| Genad : | Ondatra |
| Anv skiantel ||
| Ondatra zibethicus (Linnaeus, 1766) ||
| D'ar vevoniezh e tenn ar pennad-mañ. ||
Ar razh-musk (Ondatra zibethicus) zo ur spesad krignerien a orin eus Norzhamerika ha degaset da Europa. Ar spesad nemetañ eo er genad Ondatra.

## Rummatadur

Ar razh-musk a c'hell bezañ renket er c'herentiad Muridae ivez.

## Annez

a vo kavet e Wikimedia Commons.
# Home on the Range (film, 2004)

Home on the Range a zo ur film tresadennoù-bev hir saoznek, sevenet gant an daou filmaozer stadunanat Will Finn ha John Sanford.
Produet gant Walt Disney Feature Animation e voe skignet gant Walt Disney Pictures, evit ar wech kentañ, d'an 21 a viz Meurzh 2004 e Los Angeles (Stadoù-Unanet Amerika). Pempet film bevaat ha daou-ugent ar Studioioù Disney e oa, war-lerc'h Brother Bear (e miz Here 2003) hag a-raok Chicken Little (e miz Here 2005).

## Liamm diavaez

* (en) Tañvadenn ofisiel ar film.

## Notennoù ha daveoù

* ↑ C'hwezek munutenn ha tri-ugent e bad.
* ↑ (en) Home on the Range war Internet Movie Database.
* ↑ Kentaenn.
# Basil Poledouris

Basil Poledouris pe Basilis Konstantine Poledouris, ganet e Kansas City, Missouri, d'an 21 a viz Eost 1945 hag aet da Anaon e Los Angeles, Kalifornia, d'an 8 a viz Du 2006), a oa ur sonaozour sinema stadunanat. Brudet eo bet e labour gant e sonerezh evit Conan The Barbarian (1982), Robocop (1987),The Hunt For Red October (1990) ha Starship Troopers (1997) dreist-holl. Kenlabouret en deus ingal gant filmaozerien evel, John Milius, Paul Verhoeven, Simon Wincer ha Randal Kleiser en o zouez.
# Lieucamp

Lieucamp a oa ur gumun er Roergue, e Gwienna (Okitania), e departamant an Aveyron, er Stad C'hall.

## Istor
### XVIII$^{vet}$ kantved
### Dispac'h gall

* Krouet e voe ar gumun e 1790 diwar ar barrez katolik. Lakaet e voe e Kanton Vilanòva da gentañ hag e Kanton Asprièiras e 1801, e Distrig Vilafranca hag e departamant Avairon. Lakaet e voe en Arondisamant Vilafranca pa voe krouet e 1800.

### XIX$^{vet}$ kantved

* E 1834 e voe staget kumunioù Lieucamp ha Tournac ouzh kumun Sonnac.

### XX$^{vet}$ kantved
## Monumantoù ha traoù heverk

* Iliz katolik Gorroidigezh an Intron-Varia, luc’hskeudennoù.

## Pennadoù kar

* Sonnac,
* Tournac.

## Dave ha notennoù

* ↑ (fr)Cassini – EHESS
* ↑ (fr)Cassini -EHESS
* ↑ (fr)Clochers de France
# Tournac

Tournac a oa ur gumun er Roergue, e Gwienna (Okitania), e departamant an Aveyron, er Stad C'hall.

## Istor
### XVIII$^{vet}$ kantved
### Dispac'h gall

* Krouet e voe ar gumun e 1790 diwar ar barrez katolik. Lakaet e voe e Kanton Asprièiras, e Distrig Vilafranca hag e departamant Avairon. Lakaet e voe en Arondisamant Vilafranca pa voe krouet e 1800.

### XIX$^{vet}$ kantved

* E 1834 e voe staget kumunioù Lieucamp ha Tournac ouzh kumun Sonnac.

### XX$^{vet}$ kantved
## Monumantoù ha traoù heverk

* Iliz katolik Saint-Cyrice, luc’hskeudennoù.

## Pennadoù kar

* Lieucamp,
* Sonnac.

## Dave ha notennoù

* ↑ (fr)Cassini – EHESS
* ↑ (fr)Cassini -EHESS
* ↑ (fr)Clochers de France
# Bergara (armoù-tan)

Bergara zo ur merk karabinennoù ha kanolioù armoù-tan hiniennel euskarat produet gant an embregerezh Dikar S. Coop diazezet e kumun Bergara (Gipuzkoa).

## Istor

Kreñv eo pouez industrielezh an armoù-tan hiniennel en Euskal Herria abaoe un 300 vloaz bennak. Embregerezhioù pe labouradegoù bet brudet evel Llama-Gabilondo hag ar Star (Eibar), Manufacture d'Armes de Bayonne (Baiona) pe Astra (Gernika) a zo aet da get e dibenn an XXvet kantved abalamour da gevezerezh ar broduerien stadunanat. E Bergara e oa en em vodet daou embregerezh armoù-tan e 1980 da broduiñ kanolioù da gentañ, ha karabinennoù war-lerc'h. Dikar S. Coop eo anv ofisiel ar bodad-mañ met Bergara eo anv merk o froduioù. Er bloavezhioù 2010 e krogas da broduiñ un nebeud kanolioù resisted evit unvezhioù ispisial eus ar Marines amerikan. Diwar-se e tapas brud eno hag er bed a-bezh. Kresket eo betek bezañ hiziv an deiz e penn marc'had ar c'harabinennoù-morailh er bed.
350 den a labour evit Bergara hiziv an deiz. Tost da 350.000 arm a vez produet bep bloaz gante. Gwerzhet int en ouzhpenn 40 bro. Pep hini anezhe zo amprouet e eskemmez amprouiñ Eibar, a zo hini ofisiel stad Spagn.
E penn-kentañ 2023 en deus savet Bergara un is-embregerezh evit gwerzhañ e armoù e Bro-C'hall, BPI Outdoors France e anv. E Pariz emañ e sez sokial hag e Hendaia emañ e vagajenn hag e servijoù goude-gwerzhañ.

## Produioù

E-touez karabinennoù nesañ ar merk emañ ar rummad B14 evit ar chase hag ar rummad HMR savet evit ar resisted hag ar sportoù tennañ kentoc'h.

## Daveennoù

* 1 2 3 (fr) ESTIBA Paul, Bergara ou la vitalité basque, TirMag n°26, Meurzh/Mae 2024, pp. 118-121
* ↑ (fr) Qui sommes-nous ? war lec'hienn Bergara (lennet d'ar 01/05/2024)
* ↑ (en) About us war lec'hienn Bergara (lennet d'an 01/05/2024)
* ↑ (fr) Bergara ouvre sa filiale en France e Le Chasseur Français, 27/01/2023 (lennet d'ar 01/05/2024)
# Commission internationale permanente pour l'épreuve des armes à feu portatives

Ar Commission Internationale Permanente pour l'épreuve des armes à feu portatives (anvet boaz C.I.P.) (Bodad etrevroadel pad evit amprouiñ an armoù-tan hiniennel), zo un aozadur dreistbroadel savet e 1914 gant Joseph Fraikin. E gendivizad diwezhañ a zo bet sinet gant pevarzek Stad e 1969. E Belgia emañ skouerenn orin an diell-mañ.

## Palioù

Ar C.I.P. a sav reolennoù evit lakaat amprouadennoù boutin etre ar broadoù war an armoù-tan hiniennel hag o munisionoù, evit ma vo kemm-ouzh-kemm doareoù-labour o eskemmezioù amprouiñ ha talvoudus o stampilhoù-amprouiñ en holl vroadoù. Gant se e vez aesaet ar c'henwerzh armoù ha munisionoù ha bihanaet ar riskl gwallzarvoudoù.

## Mont en-dro

Bep daou vloaz en em vod ar C.I.P. en unan eus ar broioù ezel. An divizoù votet a rank bezañ peurwiriekaet gant ar broioù-mañ ha dont da vezañ lezennoù enne. Burev-pad ar bodad a zo en École royale militaire e Brusel. Pep Stad ezel he deus ur strollad-labour enni renerien an eskemmezioù-amprouiñ ha meur a zen barrek war an armoù-tan. Budjed mont en-dro ar C.I.P. eo 10.000€ bep bloaz a-berzh pep Stad ezel.
Pa sav ur produer-armoù un doare arm pe ur munision nevez e vez amprouet e arnodva ar C.I.P. e Brusel evit termeniñ e berzhioù teknikel. Ur fichenn a vez savet war an dafar, warni muzulioù an dafar nevez ha roadennoù teknik : evit ar munision eo da skouer gwask ar gazoù produet, tizh mont er-maez e beg ar c'hanol pe e energiezh.
Gellet a ra ivez ar C.I.P. amprouiñ galloud-herzel danvezioù 'zo d'ar boledoù diwar-c'houlenn embregerezhioù a bep seurt.

## Stadoù ezel

* Alamagn
* Aostria
* Belgia
* Chile
* Emirelezhioù Arab Unanet
* Finland
* Frañs
* Hungaria
* Italia
* Rouantelezh-Unanet
* Rusia
* Slovakia
* Spagn
* Tchekia
Stadoù-Unanet Amerika zo dezhe ur statud arsellerien. Eno eo ar SAAMI (Sporting Arms and Ammunition Manufacturers' Institute) a ra war-dro al labour amprouiñ an armoù-tan. Kenlabourat a ra ar SAAMI hag ar CIP evit ma vo doujet ouzh ar memes normoù er bed.

## Liammoù diavaez

* (fr)(en)(de)(es) Lec'hienn ar CIP
* (en) Lec'hienn ar SAAMI

## Daveennoù

* 1 2 3 (fr) SCHLICKLIN Marc, La C.I.P. "Notre mission ? Éviter l'effet banana split" e TirMag n°23, Even-Eost 2023, pp. 62-70
# Starship Troopers

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Starship troopers a zo ur frañchiz liesvedia:

#### Levrioù

* Starship Troopers, ul levr gant Robert A. Heinlein skrivet e 1959

#### Filmoù

* Starship Troopers, ur film gant Paul Verhoeven

#### Skinwel

* Starship Troopers tresadenn-bev japanat (Ova: Original Animation Video)
* Roughnecks: Starship Troopers Chronicles tresadenn-bev dre urzhiataer evit ar skinwel, memes bed evit al levr

#### C'hoarioù

* Starship Troopers (C'hoari video urzhiataer), 2005
* Starship Troopers (C'hoari taol)
* Starship Troopers (c'hoari rol)
* Starship Troopers: The Miniatures Game (C'hoari taol)
Starship Trooper a c'hell bezañ evit:
* "I Lost My Heart to a Starship Trooper", ur ganaouenn disco egor gant Sarah Brightman hag Hot Gossip
* "Starship Trooper", ur ganaouenn rock gant ar strollad Yes er bladenn Yes
# Starship Troopers (frañchiz)

Starship Troopers zo ur frañchiz liesvedia skiant-faltazi milourel stadunanat diazezet war al levr gant ar memes anv embannet gant Robert A. Heinlein e 1959 hag ar flemmfilm eus 1997 gant ar senarier Edward Neumeier ha filmaozet gant Paul Verhoeven.
# Paul Verhoeven

Paul Verhoeven, bet ganet d'an 18 a viz Gouere 1938 en Amsterdam, zo ur filmaozer izelvroat. Al lod brasañ eus e filmoù en deus aozet e Stadoù-Unanet Amerika (RoboCop, Total Recall, Basic Instinct, Showgirls).

## E vuhez

Studiañ reas ar skiantoù fizik hag ar matematik e skol-veur Leiden. Goude-se ez eas da vorlu an Izelvroioù ma teskas sevel teulfilmoù. Goude-se e kavas labour gant chadennoù skinwel an Izelvroioù. Berzh a reas gant an heuliad skinwel Floris e 1969. E film kentañ, Wat Zien Ik? (1971) e ditl, ne voe ket degemeret mat-tre. Met berzh a reas en Izelvroioù e 1973 gant Turks Fruit. Tamm-ha-tamm e teuas a-benn da vezañ brudet e diavaez e vro, gant filmoù evel Soldaat van Oranje (bet ur priz Golden Globe) hag ez eas da chom da Stadoù-Unanet Amerika. Degouezhet eno e cheñchas penn-da-benn : stagañ a reas gant filmoù feuls ha ker evel RoboCop (1987) ha Total Recall (1990), ma veskas dudi ha preder war stad ar gevredigezh (dreist-holl hini ar Stadoù-Unanet). Berzh a reas ivez gant Basic Instinct (1992), padal e c'hwitas gant Showgirls (1995). E 1997 hag e 2000 e reas berzh en-dro gant filmoù feuls : Starship Troopers ha Hollow Man. Ne voe ket degemeret mat-tre Starship Troopers gant ar vurutellerien amerikan a soñjas dezho e oa ur film ma save a-du Verhoven gant ar faskouriezh.
E 2005 e tistroas d'an Izelvroioù da aozañ Zwartboek, ur film diwar-benn an Eil Brezel-bed.

## E oberenn

| Bloavezh | Film | Notenn(où) |
| 1959 | Cups of Coffee | Film berr |
| 1960 | One Lizard Too Many | Film berr |
| 1961 | Nothing Special | Film berr |
| 1962 | The Hitchhikers | Film berr |
| 1963 | Let's Have a Party | Film berr |
| 1965 | The Marine Corps | Diellfilm berr |
| 1970 | Mussert | Diellfilm skinwel |
| 1971 | The Wrestler | Film berr |
| 1971 | Business Is Business | |
| 1973 | Turkish Delight | |
| 1975 | Keetje Tippel | |
| 1977 | Soldier of Orange | |
| 1980 | Spetters | |
| 1981 | All Things Pass | Film skinwel |
| 1983 | The Fourth Man | |
| 1985 | Flesh and Blood | |
| 1987 | RoboCop | |
| 1990 | Total Recall | |
| 1992 | Basic Instinct | |
| 1995 | Showgirls | |
| 1997 | Starship Troopers | |
| 2000 | Hollow Man | |
| 2006 | Black Book | |
| 2012 | Tricked | Film berr |
| 2016 | Elle | |
| 2021 | Benedetta | |

### Senarier

a vo kavet e Wikimedia Commons.
* 1977 : Soldaat van Oranje
* 1985 : Flesh and Blood

### Aktor

* 1994 : A Century of Cinema gant Caroline Thomas

## Liammoù diavaez

* Atersadenn e lec'hienn Time Out
* Paul Verhoeven e lec'hienn IMDB
* Paul Verhoeven.net
* Paul Verhoeven e lec'hienn Sense of Cinema
# Joel Schumacher

Joel T. Schumacher, ganet d'an 29 a viz Eost 1939 hag aet da Anaon d'an 22 a viz Even 2020, a oa ur filmaozer, produer ha senarier filmoù stadunanat. Desavet e voe en New York gant e vamm, diplomet e voe gant ar Parsons School of Design, ha da gentañ e voe un dizainer giz. Kroget e oa da filmaozañ ha produiñ treuzwiskoù a-raok en em lakaat da skrivañ senarioioù evit Car Wash, Sparkle, ha The Wiz.

## Buhez personel

Joel Schumacher a oa heñvelreviat ha difenn a rae gwirioù an dud LGBT.
# Andrew Niccol

Andrew Niccol, ganet d'an 10 a viz Even 1964, zo ur filmaozer, senarier ha produer eus Zeland-Nevez. Skrivet ha filmaozet en deus Gattaca (1997), Simone (2002), Lord of War (2005), In Time (2011), The Host (2013), ha Good Kill (2014). Skrivet en deus senario The Truman Show (ha kenbroduet ivez), ar pezh en doa lakaet anezhañ da gaout e anv lakaet evit un Academy Award for Best Original Screenplay hag enoret eo bet gant ur BAFTA Award er memes rummad. E zoare da filmañ ar skiant-faltazi a glask studiañ ar bed sokial, sevenadurel ha politikel, hag ar c'hudennoù a savo en dazont. Bedoù faltazi gwiriek, drevezadennoù a zo temoù a adkaver alies en e oberennoù.
E film Good Kill a oa bet choazet evit kenstrivañ da dapout ur Golden Lion e 71vet Festival filmoù etrebroadel Venezia.
# Sacha Guitry

Alexandre-Pierre Georges Guitry, anavezetoc'h evel Sacha Guitry, ganet d'an 21 a viz C'hwevrer 1885 hag aet da Anaon d'ar 24 a viz Gouhere 1957, a oa un aktour c'hoariva, aktour filmoù, filmaozer, senarier, ha skrivagner c'hoariva eus ar c'hoariva boulevard. Bez e oa mab an aktour gall Lucien Guitry, hag evel an tad e oa aet ar mab da aktour. Deuet e oa da vezañ brudet dre e rolloù er c'hoariva, dreist-holl er stumm boulevard. Bez e oa bet ivez ur skrivagner pezhioù-c'hoari puilh, pa voe skrivet 115 pezh-c'hoari gantañ a-hed e vuhez. Dimezet e oa bet pemp gwech, bepred gant aktourezed brudet ha kendalc'het mat ganto memes ur wech dizimezet. An hini vrudetañ en o zouez e oa Yvonne Printemps, a oa dimezet gantañ eus 1919 betek 1932.

## Notennoù ha daveennoù

* ↑ "SACHA GUITRY, 72, PLAYWRIGHT, DIES; Author of 115 Plays and 29 Movies--Actor Typified Gallic 'Great Lover' - The New York Times" (10 a viz Meurzh 2018).
# Terminator Salvation

Terminator Salvation zo ur film skiant-faltazi niñvek stadunanat embannet e 2009. Produet eo bet gant McG ha skrivet ar senario gant John Brancato ha Michael Ferris. An aktourien a zo Christian Bale (John Connor) ha Sam Worthington (Marcus Wright). Anton Yelchin (Kyle Reese), Moon Bloodgood, Bryce Dallas Howard (Kate Connor), Common, Michael Ironside hag Helena Bonham Carter a c'hoari e-barzh ivez. Pevare film ar frañchiz Terminator eo.
Ar film-se a glask bezañ disheñvel diouzh an daou re gentañ ma tremene an istor e 1984 ha 2004 oc'h implijout ar beajiñ en amzer evel diaz d'an istorioù. Salvation a zo kentoc'h ur film goude apokalips o tremen e 2018, ur wech bet an Judgment Day. Pevarzek bloavezh a zo tremenet abaoe Terminator 3: Rise of the Machines. Diazezet eo an obererezhioù war ar brezel etre Skynet hag e robotoù ha dreistbeverien an denelezh. Ar rezistañs a-enep ar robotoù a zo peurrest nerzhioù milourel ar bed. E-keñver lodennoù ar filmoù all hag a daolenne an darvoudoù kalz amzer goude an apokalips nukleel, er film-mañ eo dafaret gwelloc'h an denelezh gant kirri-nij, biñsaskellioù pe listri-spluj, rak nebeut amzer a zo bet abaoe an tagadenn ar robotoù.
Bale a c'hoari John Connor, ur stourmer eus ar rezistañs gant arwarzh. An dudenn pennañ eo er film. Yelchin a c'hoari Kyle Reese pa oa yaouank, an dudenn a oa bet taolennet evit ar wech kentañ er film The Terminator. E Terminator Salvation e vez gwelet diorroadur ar robotoù ha penaos e voe krouet an Terminator T-800 (doarel 101). Goude ur savidigezh a-raok filmañ hir ha trubuilhet, gant The Halcyon Company o prenañ ar gwirioù digant Andrew G. Vajna ha Mario Kassar, ha meur a senarier o labourat war an destenn, ar filmañ a oa kroget da vat e miz Mae 2008 en New Mexico, ha padet e oa 77 devezh.
# Nigrita (genad)

Nigrita :
| Nigrita canicapillus, luc'hskeudennet en Ouganda. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Estrildidae |
| Anv skiantel ||
| Nigrita Strickland, 1843 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Nigrita a zo ur genad e rummatadur an evned, krouet e 1843 gant ar skiantour saoz Hugh Edwin Strickland (1811-1853).

## Spesadoù hag an isspesadoù anezhe

Pevar spesad golvaneged a ya d'ober ar genad :
* Nigrita bicolor
** N. b. bicolor, brunnescens ha saturator,
* Nigrita canicapillus
** N. c. angolensis, candidus, canicapillus, diabolicus, emiliae ha schistaceus,
* Nigrita fusconotus
** N. f. fusconotus hag uropygialis,
* Nigrita luteifrons
** N. l. alexanderi ha luteifrons.
O c'havout a reer en Afrika, trizek (13) isspesad dezhe en holl.

## Notennoù ha daveennoù

* ↑ Roadennoù IOC World Bird List diwar-benn Estrildidae/Nigrita (lennet e-barzh d'an 31 a viz Genver 2025).
# Amadina

Amadina :
| Amadina erythrocephala, luchskeudennet e Sossusvlei (dezerzh Namib, Namibia). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Estrildidae |
| Anv skiantel ||
| Amadina Swainson, 1827 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Amadina a zo ur genad e rummatadur an evned, krouet e 1827 gant an evnoniour saoz William Swainson (1789-1855).

## Spesadoù hag an isspesadoù anezhe

Daou spesad golvaneged a ya d'ober ar genad :
* Amadina erythrocephala,
* Amadina fasciata
** A. f. alexanderi, contigua, fasciata ha meridionalis.
O c'havout a reer en Afrika, pevar (4) isspesad dezhe en holl.

## Notennoù ha daveennoù

* ↑ Roadennoù IOC World Bird List diwar-benn Estrildidae/Amadina (lennet e-barzh d'an 31 a viz Genver 2025).
# Max Rockatansky

Max Rockatansky eo pendudenn hag enepharoz ar frañchiz filmoù birvidik ha goude Apokalips aostralian Mad Max, krouet ha sevenet gant George Miller ha produet gant Byron Kennedy. Max a zo bet c'hoariet gant an aktourien Mel Gibson en tri film kentañ e 1979 betek 1985, Tom Hardy er pevare film e 2015, hag en ur c'hameo gant Jacob Tomuri er film prequel ha spin-off Furiosa e 2024.
# Amandava

Amandava :
| Amandava amandava, luc'hskeudennet e Bengaluru (Karnataka, India). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Estrildidae |
| Anv skiantel ||
| Amandava Blyth, 1836 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Amandava a zo ur genad e rummatadur an evned, krouet e 1836 gant al loenoniour saoz Edward Blyth (1810-1873).

## Spesadoù hag an isspesadoù anezhe

Tri spesad golvaneged a ya d'ober ar genad :
* ar bengali ruz (Amandava amandava)
** A. a. amandava, flavidiventris ha punicea,
* Amandava formosa,
* Amandava subflava
** A. s. clarkei ha subflava.
O c'havout a reer en Afrika hag Azia ar Su, pemp (5) isspesad dezhe en holl.

## Notennoù ha daveennoù

* ↑ (en) Roadennoù IOC World Bird List diwar-benn Estrildidae/Amandava (lennet e-barzh d'an 31 a viz Genver 2025).
* ↑ Kinnig graet gant Divi gKervella er pennad Un distro war anvioù laboused Europa (2), hor YEZH, niv. 291, Gwengolo 2017, pajenn 17 ha degemeret gant TermOfis Ofis publik ar brezhoneg (Bengali ruz | Bengali rouge | Amandava amandava (étudié)).
# La Roqueta

La Roqueta :
| Ar maerdi. ||
| Anv okitanek | La Roqueta |
| Anv gallek (ofisiel) | La Rouquette |
| Bro | Okitania Roergue |
| Melestradurezh ||
| Stad | Frañs |
| Rannvro | Okitania |
| Departamant | Aveyron |
| Arondisamant | Vilafranca de Roergue |
| Kanton | Vilafranca de Roergue |
| Kod kumun | 12205 |
| Kod post | 12200 |
| Maer Amzer gefridi | Thierry Serin 2020-2026 |
| Etrekumuniezh | Oèst Avairon Comunautat |
| Lec'hienn web | https://www.larouquette.org/ |
| Poblañsouriezh ||
| Poblañs | 774 ann. (2022) |
| Stankter | 26 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 280 m bihanañ 230 m — brasañ 289 m |
| Gorread | 29,81 km² |
| kemmañ |
La Roqueta zo ur gumun er Roergue, e Gwienna (Okitania), e departamant an Aveyron, er rannvro Okitania, er Stad C'hall.

## Douaroniezh

* War lez ar stêr Assou emañ ar gumun.

## Istor
### XVIII$^{vet}$ kantved
### Dispac'h gall

* Krouet e voe ar gumun e 1790 diwar ar barrez katolik. Lakaet e voe e Kanton Vilafranca , e Distrig Vilafranca hag e departamant Avairon. Lakaet e voe en Arondisamant Vilafranca pa voe krouet e 1800.

### XIX$^{vet}$ kantved

* Staget e voe kumunioù La Bastida-Capdenac, Orlhonac ha Souzils ouzh La Roqueta ur mare bennak etre 1820 ha 1830.

### XX$^{vet}$ kantved
#### Brezel-bed kentañ

* Mervel a reas 39 den ag ar gumun abalamour d'ar brezel hervez plakennoù kalvar ar re varv, eleze 4,62 % eus he foblañs e 1911.

#### Eil brezel-bed

* Mervel a reas pevar den ag ar gumun hervez plakennoù kalvar ar re varv.

## Monumantoù ha traoù heverk

* Tour kastell La Roqueta.
* Kastell Orlhonac.
* Kastelloù.
* Iliz katolik Orlhonac.
* Iliz katolik Sant Amans en Orlhonac.
* Iliz katolik La Roqueta.
* Iliz katolik Sant Pêr e La Roqueta.
* Kalvar gant plakennoù drek d’an iliz katolik e La Roqueta, luc’hskeudenn.

## Dave ha notennoù

* ↑ Roadennoù ofisiel e lec'hienn an EBSSA
* ↑ (fr)Cassini – EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
# Finvezhoniezh

Ar finvezhoniezh (eus finvezh), pe eskatologiezh (eus an henc'hresianeg ἔσχατος / eschatos, « diwezhañ », ha λόγος / lógos, « komz », « studi ») eo studi diwezh ar bed pe diwezh an amzerioù. Stag eo ouzh an doueoniezh hag ar brederouriezh, ha tennañ a ra da blanedenn Mab-Den pe « diwezh ar bed ». E kalz relijionoù eo gwelet an diwezh-se evel un darvoud da zont diouganet gant ar brofeded e skridoù sakr.
# Ragnarök

Ar Ragnarök (en norseg moarvat kement ha Planedenn an doueed) zo un heuliad darvoudoù e mojennoù Skandinavia. Danevellet eo en Edda e komz-plaen gant Snorri Sturlusson
Kregiñ a ray Ragnarök gant tri goañvezhiad erc'h hep hañv etreze. Heuliet e vint gant brezelioù, krenoù-douar, ha barroù-reverzhi. Digeriñ a ray bolz an neñv ha mibien Muspell a dremeno drezañ war varc'h da zistrujañ pep tra. Klask a raint antren en Asgard met terriñ a raio Bifrost (kevrenn 55). Heimdall a c'hwezo en e gorn-boud, Gjöll, ha mont a ray an Æsir hag an Einherjared d'an emgann. Mervel a raio neuze ar pep brasañ eus an doueed ha distrujet e vo Asgard. Skrivañ a ra Snorri : "Du e teuio an heol da vezañ, gouelediñ a raio an Douar er mor, ha dianadiñ a raio ar stered skedus diouzh an oabl ;...." (kevrenn 56).
Goude-se e savo an Douar diouzh ar mor adarre, bravoc'h evit kent, hag e lec'h ma oa Asgard kent en em vodo an nemorant eus an Æsir da gomz ha da c'hoari echedoù a-hed an deiz gant pezhioù echedoù aour an Æsir kozh, kavet gante e-mesk ar geot (kevrenn 58).
Adpoblet e vo an Douar gant daou zen chomet kuzhet er wezenn Yggdrasil (pe e koadoù Hoddmimis Holt) a-hed an darvoudoù, ha maget diwar glizh.

## Planedenn Odin ha Thor

Odin, roue an doueed, a vo lazhet gant Fenrir, ar bleiz ramzel (lazhet d'e dro gant Vidar).
Thor a lazho an naer vras Jörmungandr gant e vorzhol Mjölnir met mervel a raio nebeut goude diwar e c'houlioù binimet.